RTSH søkte om å få delta allerede i 2003, men ettersom tre andre land alt hadde søkt om å bli tatt opp i konkurransen, ble Albanias debut utsatt til året etter. Anjeza Shahini, som vant den 42. , ble da Albanias første deltaker i Eurovision Song Contest. Hun vant med sangen «Imazhi yt», i Eurovision Song Contest fremført på engelsk med tittelen «The Image of You». Som debutant måtte Albania delta i semifinalen, men Shahini kvalifiserte seg for finalen etter å ha blitt nummer fire i semifinalen. Shanini og «The Image of You» ble nummer syv i finalen, Albanias beste resultat i Eurovision Song Contest frem til 2012.